Man sterf in trompop botsingArgieffoto: Netcare 911 ŉ Man is dood en drie ander mense beseer, nadat twee voertuie Dinsdag naby Hartbeespoort in Noordwes gebots het. Athlenda Mathe, woordvoerder van Netcare 911, het gesê die voertuie het mekaar reg van voor getref op die R513. Paramedici van Netcare 911 en Hartbeespoort-nooddienste het die man op die toneel dood verklaar. Nog ŉ man het kritieke beserings opgedoen en moes met ŉ helikopter na hospitaal met ŉ vlak 1-traumaeenheid in Johannesburg geneem word. Die ander twee mense is met ambulanse na ŉ nabygeleë hospitaal geneem. Dit is nie bekend wat die botsing veroorsaak het nie en dit word ondersoek.